Document ID: 31995D0108

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαρτίου 1995 που αφορά μέτρα προστασίας της υγείας κατά της αφρικανικής πανώλης των χοίρων στη Σαρδηνία της Ιταλίας (95/108/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία του Συμβουλίου 90/425/ΕΟΚ της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,
την οδηγία του Συμβουλίου 89/662/ΕΟΚ της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας:
ότι λόγω της κατάστασης της αφρικανικής πανώλης των χοίρων στην Ιταλία, η Επιτροπή εξέδωσε την απόφαση 92/451/ΕΟΚ της 30ής Ιουλίου 1992 σχετικά με τη λήψη ορισμένων προστατευτικών μέτρων κατά της αφρικανικής πανώλης των χοίρων στη Σαρδηνία (4) 7 ότι η αφρικανική πανώλη των χοίρων πρέπει να θεωρηθεί ως ενδημική νόσος στην επαρχία του Nuoro, στην περιφέρεια της Σαρδηνίας, στην Ιταλία 7 ότι η κατάσταση της νόσου ενδέχεται να δημιουργήσει κίνδυνο στις αγέλες άλλων περιφερειών της Ιταλίας και άλλων κρατών μελών, λόγω του εμπορίου ζώντων χοίρων, νωπού χοιρείου κρέατος και ορισμένων προϊόντων με βάση το κρέας 7 ότι αποτελεί στόχο, στά πλαίσια του προγράμματος εξάλειψης που εγκρίθηκε με την απόφαση 94/881/ΕΚ της Επιτροπής της 21ης Δεκεμβρίου 1994 σχετικά με την έγκριση προγράμματος εξάλειψης και παρακολούθησης της αφρικανικής πανώλης των χοίρων για το έτος 1995 που υποβλήθηκε από την Ιταλία στην οποία καθορίζεται το επίπεδο της χρηματοδοτικής συμμετοχής της Κοινότητας (5), η εξάλειψη της αφρικανικής πανώλης των χοίρων από τις υπόλοιπες μολυνθείσες περιοχές της Σαρδηνίας 7 ότι λόγω της κατάστασης της υγείας των ζώων στις επαρχίες του Sassari, Oristano και Cagliari και για λόγους σαφήνειας, θα πρέπει να καταργηθεί η απόφαση 92/451/ΕΟΚ και να καταρτισθεί ένα νέο κείμενο 7 ότι οι ιταλικές αρχές έλαβαν μέτρα για την παρεμπόδιση της διακίνησης ζώων ζώντων χοίρων, χοιρείου κρέατος και ορισμένων προϊόντων με βάση το χοίρειο κρέας από το έδαφος της περιφέρειας της Σαρδηνίας και η θέσπιση των εν λόγω μέτρων εγγυάται την αποτελεσματικότητα της εφαρμογής της παρούσας απόφασης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ιταλία απαγορεύει τη διακίνηση ζώων της οικογένειας των χοιροειδών από το έδαφος της περιφέρειας της Σαρδηνίας.
Άρθρο 2
1. Η Ιταλία απαγορεύει τη διακίνηση νωπού χοιρείου κρέατος που προέρχεται από οποιοδήποτε ζώο της οικογένειας των χοιροειδών από το έδαφος της περιφέρειας της Σαρδηνίας.
2. Κατά παρέκκλιση των διατάξεων της παραγράφου 1, μπορούν να γίνονται αποστολές νωπού χοιρείου κρέατος σε περιοχές εκτός του εδάφους της περιφέρειας της Σαρδηνίας υπό την προϋπόθεση ότι το εν λόγω κρέας:
α) προέρχεται από χοίρους οι οποίοι εισήλθαν στο έδαφος της περιφέρειας της Σαρδηνίας ως χοίροι προς σφαγή σύμφωνα με τις διατάξεις της οδηγίας 64/432/ΕΟΚ του Συμβουλίου (6), ή της οδηγίας 72/462/ΕΟΚ του Συμβουλίου (7). Οι προαναφερθέντες χοίροι προς σφαγή έχουν μεταφερθεί απευθείας από το λιμάνι εισόδου σε ένα καθορισμένο σφαγείο. Κατά την άφιξη στο σφαγείο, εσφάγησαν εντός δώδεκα ωρών 7 ή β) προέρχονται από χοίρους οι οποίοι:
- διατηρήθηκαν σε εκμετάλλευση που έχει εγκριθεί από την αρμόδια κτηνιατρική αρχή 7 η εκμετάλλευση είναι εγκατεστημένη στην επαρχία του Sassari, Oristano και Cagliari,
- διατηρήθηκαν επί τέσσερις τουλάχιστον μήνες στην εγκατάσταση καταγωγής,
- διατηρήθηκαν σε εκμετάλλευση η οποία βρίσκεται σε απόσταση δέκα τουλάχιστον χιλιομέτρων από οποιοδήποτε κρούσμα αφρικανικής πανώλης των χοίρων που συνέβη κατά τους τρεις τελευταίους μήνες,
- διατηρήθηκαν σε εκμετάλλευση στην οποία δεν εισάχθηκαν καθόλου χοίροι κατά τη διάρκεια των τελευταίων 30 ημερών,
- συμπεριλήφθηκαν σε μεγάλο πληθυσμό χοίρων εκμετάλλευσης, η οποία καλύπτεται από το πρόγραμμα ορρολογικής δοκιμασίας που απαιτείται στα πλαίσια του προγράμματος εξάλειψης της αφρικανικής πανώλης των χοίρων, που θεσπίστηκε από την απόφαση 94/881/ΕΚ, και δεν ανιχνεύθηκαν αντισώματα του ιού της αφρικανικής πανώλης των χοίρων κατά τη διάρκεια των τελευταίων έξι μηνών,
- υπέστησαν ορρολογική δοκιμασία κατά τις τέσσερις τελευταίες ημέρες πριν από τη μεταφορά τους προς σφαγή και βρέθηκαν απαλλαγμένοι αντισωμάτων του ιού της αφρικανικής πανώλης των χοίρων,
- υπέστησαν κλινική εξέταση στην εκμετάλλευση καταγωγής κατά τις τελευταίες 24 ώρες πριν από τη μεταφορά. Όλοι οι χοίροι της εκμετάλλευσης καταγωγής εξετάζονται, ενώ επιθεωρούνται όλες οι σχετικές εγκαταστάσεις. Τα ζώα αναγνωρίζονται με ειδικά ενώτια στην εκμετάλλευση καταγωγής ούτως ώστε να υπάρχει δυνατότητα διαπίστωσης της καταγωγής τους,
- μεταφέρθηκαν απευθείας από την εκμετάλλευση καταγωγής στο καθορισμένο σφαγείο. Τα μέσα μεταφοράς καθαρίζονται και απολυμαίνονται πριν από τη φόρτωση και γίνεται επίσημη σφράγισή τους. Οι χοίροι συνοδεύονται από έγγραφο υγείας, το οποίο πιστοποιεί ότι πληρούν όλες τις απαιτήσεις που αναφέρονται στην πρώτη έως έβδομη περίπτωση και είναι υπογεγραμμένο από την αρμόδια αρχή,
- κατά την άφιξη στο σφαγείο, σφάζονται εντός δώδεκα ωρών.
3. Το κρέας που πληροί τους όρους των στοιχείων α) ή β) της παραγράφου 2, φυλάσσεται χωριστά από το κρέας που δεν πληροί τις εν λόγω προϋποθέσεις.
Άρθρο 3
Το κρέας που αποστέλλεται από το έδαφος της περιφέρειας της Σαρδηνίας συνοδύεται από πιστοποιητικό επίσημου κτηνιάτρου. Το πιστοποιητικό αναγράφει τα ακόλουθα:
«Κρέας σύμφωνα με την απόφαση της Επιτροπής 95/108/ΕΚ που αφορά μέτρα προστασίας της υγείας κατά της αφρικανικής πανώλης των χοίρων στη Σαρδηνία της Ιταλίας».
Άρθρο 4
1. Η Ιταλία απαγορεύει τη διακίνηση προϊόντων χοιρείου κρέατος από το έδαφος της περιφέρειας της Σαρδηνίας.
2. Κατά παρέκκλιση των διατάξεων της παραγράφου 1, τα προϊόντα με βάση το κρέας μπορούν να αποστέλλονται σε περιοχές εκτός του εδάφους της περιφέρειας της Σαρδηνίας, υπό τον όρο ότι τα εν λόγω προϊόντα:
α) υπέστησαν επεξεργασία σύμφωνα με τις διατάξεις του άρθρου 4 παράγραφος 1 στοιχείο α) 80/215/ΕΟΚ του Συμβουλίου (1) 7 ή β) παρασκευάστηκαν σε καθορισμένη εγκατάσταση και μόνο από κρέας το οποίο:
i) πληροί τη διάταξη του άρθρου 2 παράγραφοι 2 και 3, ή ii) εισήλθε στο έδαφος της Σαρδηνίας ως νωπό χοίρειο κρέας σύμφωνα με τις διατάξεις της οδηγίας 64/433/ΕΟΚ του Συμβουλίου (2).
Άρθρο 5
Τα προϊόντα κρέατος που αναφέρονται στο άρθρο 4 παράγραφος 2 στοιχείο β), τα οποία αποστέλλονται από το έδαφος της περιφέρειας της Σαρδηνίας, συνοδεύονται από πιστοποιητικό επίσημου κτηνιάτρου. Το πιστοποιητικό αναγράφει τα εξής:
«Προϊόντα κρέατος σύμφωνα με την απόφαση της Επιτροπής 95/108/ΕΚ που αφορά μέτρα προστασίας της υγείας κατά της αφρικανικής πανώλης των χοίρων στη Σαρδηνία της Ιταλίας.»
Άρθρο 6
Η Ιταλία υποβάλει σε όλα τα κράτη μέλη και στην Επιτροπή κατάλογο που περιέχει την ονομασία και τη διεύθυνση των καθορισμένων σφαγείων που αναφέρονται στο άρθρο 2 και την ονομασία και τη διεύθυνση των καθορισμένων εγκαταστάσεων που αναφέρονται στο άρθρο 4 παράγραφος 2 στοιχείο β) και είναι εγκεκριμένες από την Κεντρική Κτηνιατρική Αρχή.
Άρθρο 7
1. Η Ιταλία προβαίνει στη σύσταση εθνικής επιτροπής συντονισμού και παρακολούθησης. Ο πρόεδρος της επιτροπής θα προέρχεται από την κεντρική κτηνιατρική αρχή και θα είναι επιφορτισμένος με την εφαρμογή της παρούσας απόφασης και τον έλεγχο των μέτρων εξάλειψης της αφρικανικής πανώλης των χοίρων. Η επιτροπή:
- συλλέγει στοιχεία σχετικά με τις δραστηριότητες παρακολούθησης που διεξάγονται από τις αρχές της περιφέρειας της Σαρδηνίας,
- διαθέτει ευκολίες διαχείρισης δεδομένων,
- διαθέτει συνδέσεις ταχείας επικοινωνίας με την περιφέρεια της Σαρδηνίας.
2. Η κεντρική κτηνιατρική αρχή μπορεί να θεσπίσει περαιτέρω μέτρα προστασίας, εκτός εκείνων που αναφέρονται στην παρούσα απόφαση, εφόσον το θεωρήσει αναγκαίο.
Άρθρο 8
Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα προσαρμόσουν στη συμφωνία. Ενημερώνουν αμέσεως στην Επιτροπή σχετικά.
Άρθρο 9
Η απόφαση 92/451/ΕΟΚ καταργείται.
Άρθρο 10
Η παρούσα απόφαση απευθύνεται στα κράτη μέλη.
Βρυξέλλες, 28 Μαρτίου 1995.

Labels: 4
19
0
6
18